Skrap Afrikaans uit vraestelle, eis Cosas(Argieffoto) Die Congress of South African Students (Cosas) eis dat Afrikaans geskrap moet word as ŉ opsie om enige eksamenvraestel te voltooi. “Ons eis antwoorde van die departement van basiese onderwys, onder leiding van ŉ ou, afgeleefde minister, hoekom opdragte en wiskunde-matriekvraestelle nog die opsie het om in Engels geskryf te word,” het die studenteorganisasie se nasionale taakspan in ŉ verklaring gesê. “Ons glo dit is ŉ absolute belediging vir inheemse kinders wat altyd die las dra om elke vraag of antwoord in hul moedertaal moet vertaal voor hulle kan poog om enige vraag te beantwoord.” Cosas eis dat Afrikaans onmiddellik as ŉ opsie geskrap moet word as ŉ opsie om enige vraestel te voltooi. “Ons gee die departement van basiese onderwys 10 dae om op ons eis te reageer, anders sal ons dienooreenkomstig optree.” Die organisasie het gesê hy is van mening dat taalbeleid in skole steeds ŉ kritieke rol speel in ongelykheid in skole. “Diegene wat voorheen begunstig is deur die verdrukkende apartheidsonderwysstelsel, trek nog steeds voordeel, selfs ná demokrasie.”